บาทเปิด 33.21/22 บาทต่อดอลล่าร์ แนวโน้มทรงตัว
เงินบาทเปิดตลาด 33.21/22 บาทต่อดอลล่าร์ แนวโน้มทรงตัวรอปัจจัยใหม่ ตลาดจับตาตัวเลขจ้างงานฯ-จีดีพีไตรมาส 2 ปี 60 สหรัฐ
29 ส.ค. 2560

เงินบาทเปิดตลาด 33.21/22 บาทต่อดอลล่าร์ แนวโน้มทรงตัวรอปัจจัยใหม่ ตลาดจับตาตัวเลขจ้างงานฯ-จีดีพีไตรมาส 2 ปี 60 สหรัฐนักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ 33.21/22 บาท/ดอลลาร์ อ่อนค่าจากปิดตลาดเย็นวานนี้ที่ระดับ 33.18 บาท/ดอลลาร์ โดยมีทิศทางทรงตัวรอปัจจัยใหม่เข้ามา เนื่องจากนักลงทุนกังวลเรื่องผลกระทบจากพายุเฮอริเคน ส่งผลให้ดอลลาร์อ่อนค่าเมื่อเทียบกับยูโรและเยน ทั้งนี้นักลงทุนเพิ่มระมัดระวังมากขึ้นเพื่อรอดูตัวเลขการจ้างงานนอกภาคเกษตรของสหรัฐฯ และตัวเลขจีดีพีประจำไตรมาส 2/2560 (ประกาศครั้งที่ 2)"บาทเปิดตลาดเช้านี้ทรงตัว แต่มีความกังวลเรื่องพายุเฮอริเคน และเพิ่มความระมัดระวังเพื่อรอดูตัวเลข non-farm กับตัวเลขจีดีพีไตรมาส 2 ของสหรัฐฯ" นักบริหารเงิน กล่าวนักบริหารเงิน คาดกรอบการเคลื่อนไหวของเงินบาทในวันนี้ไว้ที่ 33.20-33.30 บาท/ดอลลาร์